கேள்வி: பன்னாட்டு மேம்பாட்டுக்கான அமெரிக்க முகமை - அதிபர் டோனால்டு டிரம்பின் இரண்டாம் முறை நிர்வாகத்தில் குறித்து விரிவாக சொல்லுங்கள்.
பதில்: டோனால்டு டிரம்பு இரண்டாவது முறையாக ஐக்கிய அமெரிக்காவின் அதிபராக பொறுப்பேற்ற உடன் 24 சனவரி 2025 அன்று இம்முகமை மூலம் அளிக்கப்படும் நிதியுதவிகளை நிறுத்த நிர்வாக ஆணை பிறப்பித்தார். இதனை ஒட்டி அமெரிக்க வெளியுறவு அமைச்சர் மார்கோ ரூபியோ இம்முகமை மூலம் அளிக்கப்படும் மனிதாபிமான நிதியுதவிகளுக்கு மட்டும் விலக்கு அளித்தார்.விலக்கு அளிக்கப்பட்ட போதிலும், முகமை என்ன செய்ய வேண்டும் என்பது குறித்து நிறைய குழப்பங்கள் உள்ளது.இரண்டாவது டிரம்ப் நிர்வாகம் நடைமுறைப்படுத்திய அமெரிக்காவின் உலகளாவிய உதவி கிட்டத்தட்ட முற்றிலுமாக முடக்கப்பட்டதைத் தொடர்ந்து, 1,000க்கும் மேற்பட்ட முகமை ஊழியர்கள் மற்றும் ஒப்பந்ததாரர்கள் பணிநீக்கம் செய்யப்பட்டனர்.27 சனவரி 2025 அன்று பன்னாட்டு மேம்பாட்டுக்கான அமெரிக்க முகமை இணையதளம் முடக்கப்பட்டது.அமெரிக்க வெளியுறவு அமைச்சர் மார்கோ ரூபியோ 3 பிப்ரவரி 2025 அன்று இம்முகமையின் தற்காலிக நிர்வாகியாக ஒருவரை நியமித்தார்.அமெரிக்காவின் வெளிநாட்டு உதவிகள் சட்டத்தின் கீழ் நிறுவப்பட்ட பன்னாட்டு மேம்பாட்டுக்கான அமெரிக்க முகமையை கலைத்தல் மற்றும் பணியாளர்களை பணி நீக்கம் செய்தல் போன்ற அமெரிக்க அதிபரின் நடவடிக்கைகள் கேள்விக்குறியாகியுள்ளது. File:2025-02-07 Taping over a USAID sign Washington DC 12-54-35.jpg முக்கியமான செயல்பாடுகள் மற்றும் சிறப்பாக நியமிக்கப்பட்ட திட்டங்களுக்கு பொறுப்பாக் நியமிக்கப்பட்ட பணியாளர்களைத் தவிர, பிற அனைத்துப் பணியாளர்கள் பிப்ரவரி 6, 2025 அன்று உலகளவில் நிர்வாக விடுப்பில் வைக்கப்படுவார்கள் என்று அறிவிக்கப்பட்டது. பிப்ரவரி 6, 2025 அன்று 10,000 ஊழியர்களில் 294 பேர் மட்டுமே பணியில் தக்க வைக்கப்பட்டதாக அறிவிக்கப்பட்டது.